MAGYARORSZÁGI PULMONATAK ANATÓMIÁJA. 



21 



rajzok nyújtanak, azonban az elmondottakból nyilvánvaló, hogy azok az 

 izomzat tekintetében nem általános érvényű morphologiai viszonyokat, 

 hanem csak egyéni eseteket tárnak elénk. 



1. Limnaea auricularia L. 



(1. rajz). 



Ivar készülék. Hímaósmirigye a himnősvezeték két oldalán 

 meglehetősen szabálytalanul elhelyezett, hengeres-ujjalakú, avagy többé- 

 kevésbbé gömbded-sokszögletű mirigycsövekbó'l áll, melyek mélyen be 

 vannak ágyazva a középbélmirigy anyagába, a honnan csak nagy nehéz- 

 séggel lehet kiszabadítani őket. Hímnősveze- 

 tékének szabad része aránylag nagyon rövid, 

 kezdetben igen kicsiny darabon sima felületű, 

 a következő részén ellenben kisebb-nagyobb 

 hengeres függelékek ülnek, és pedig kis he- 

 lyen nagyon sok ilyen függelék ül, úgy hogy 

 azok szorosan összezsúfolódva szabálytalan 

 alakú fürtöt alkotnak; a vezeték utolsó része 

 ismét sima felületűés egyenes lefutású. Fehérje- 

 mirigye nagy, a felületét borító finom hár- 

 tyába rakódott pigmenttől szürke színű, vese- 

 alakú, erősen lapított, homorú oldala mentén 

 vékonyabb, beljebb egyre vastagodó. A fehérje- 

 mirigy feltűnően vastag, de nagyon rövid veze- 

 tékkel nyílik a petevezeték legfelső részébe. 

 A petevezeték felső része hosszú és lapos, finom, 

 szabályos ránczokba szedett, azon kívül erős 

 hurkokat alkotó cső, mely a nidamentalis 

 mirigygyei egyetemben hatalmas, a fehérje- 

 mirigy alsó oldalához szorosan odatapadt 

 tömeget alkot (a rajz a petevezeték hurkait 

 részben szétfejtve ábrázolja). A petevezeték 



alsó része sima felületű, egyenes lefutású, kezdetén foglal helyet a tekin- 

 télyes nagyságú, gömbded vagy zacskóalakóan megnyúlt nidamentalis 

 mirigy, mely széles alapjával úgy ül a petevezetéken, hogy tulajdon- 

 képen annak egyszerű tágulatának tekinthető. Uterusa hatalmas nagy- 

 ságú, kissé lapított körtealakú, mely a nyílása felé fokozatosan megvékö- 

 nyodik, míg végre csőalakúvá lesz s ilyen marad egészen az ivarnyílásig. 

 Az uterus duzzadt részének a hím vezetékkel határos oldala hosszant 



1. rajz. A Limnaea auricularia L. 

 ivarkészüléke. 



